“ทวิช” เอาจริง! หวังเป็นอัศวินขี่ม้าขาวกอบกู้ IFEC
"ทวิช" เอาจริง! หวังเป็นอัศวินขี่ม้าขาวกอบกู้ IFEC ส่งชื่อกรรมการระดับบิ๊ก 7 รายนั่งบอร์ด ไร้วี่แววฝั่ง “หมอวิชัย” – “สิทธิชัย” เข้าร่วม 
20 ม.ค. 2560

“ทวิช เตชะนาวากุล” เอาจริง! หวังเป็นอัศวินขี่ม้าขาวกอบกู้ IFEC ส่งชื่อกรรมการระดับบิ๊ก 7 รายนั่งบอร์ด ไร้วี่แววฝั่ง “หมอวิชัย” – “สิทธิชัย” เข้าร่วม 
ผู้สื่อข่าวรายงานว่า นายทวิช เตชะนาวากุล ผู้ถือหุ้นใหญ่อันดับ 1 ในบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เสนอตัวพร้อมกับคณะรวม 7 คนเข้าเป็นกรรมการ IFEC เพื่อให้ที่ประชุมผู้ถือหุ้นพิจารณาอนุมัติแต่งตั้ง หลังจากที่ทีมผู้บริหารชุดปัจจุบันเสนอรายชื่อกรรมการชุดใหม่ 5 รายเมื่อ 2 สัปดาห์ก่อน 
โดยรายชื่อของกรรมการทั้ง 7 คนที่นายทวิชจะนำเสนอต่อที่ประชุมผู้ถือหุ้น นอกเหนือจากนายทวิชเอง ยังประกอบด้วย พล.อ.สำเภา ชูศรี อดีตผู้บัญชาการทหารบก, พล.ต.อ.สุนทร ซ้ายขวัญ อดีตรักษาการผู้บัญชาการตำรวจแห่งชาติ (ผบ.ตร.), นายสมชาย สกุลสุรรัตน์ อดีตกรรมการผู้จัดการใหญ่ ธนาคารทหารไทย (TMB) , รศ.ประนอม โฆวินวิพัฒน์ ที่ปรึกษาอธิการบดีมหาวิทยาลัยธรรมศาสตร์, นายปริญญา วิญญรัตน์ กรรมการ ประธานกรรมการบริหาร และกรรมการผู้จัดการ บริษัท ไทยเทพรส จำกัด (มหาชน) หรือ SAUCE และนายพิชิต สินพัฒนสกุล กรรมการผู้จัดการ ประธานกรรมการบริษัท และกรรมอิสระ บริษัท บ้านสินทรัพย์
ขณะที่รายชื่อที่ทีมผู้บริหารชุดปัจจุบันที่นำโดย นายวิชัย ถาวรวัฒนยงค์ ประธานกรรมการบริษัท เสนอชื่อไว้ก่อนหน้านี้ 5 ราย ประกอบด้วยนายพีรธัช สุขพงษ์ ,นายฉัตรป้อง ฉัตรภูติ ,นายสุเมธ สุทธภักติ ,นายพิชญะ อุทัยรัตน์ และนายธวัช ไทรราหู
ทั้งนี้จากข้อมูล ณ วันที่ 16 ม.ค.60 นายทวิช ซึ่งปัจจุบันเป็นประธานกรรมการบริษัท กลุ่มนิคมอุตสาหกรรมไฮเทค ถือหุ้น IFEC ในสัดส่วน 10.21%